Mārupē

27.01.2022 6/9/27

Biedrība” Latvijas daudzbērnu ģimeņu apvienība”

Paceplīšu iela 10,

Rīga, LV-1030

laiks.gimenei@gmail.com

Par atbalstu nodrošināšanu daudzbērnu ģimenēm

Mārupes novada pašvaldībā

 Pēc Mārupes novada un Babītes novada apvienošanas Mārupes novadā tiks saglabāti **ģimenēm, kuru aprūpē ir vismaz trīs bērni**, to skaitā audžuģimenē ievietoti un aizbildnībā esoši bērni šādi atbalsta veidi:

1. Apmaksa interešu izglītības programmām pašvaldības izglītības iestādēs– pašvaldības izglītības iestādēs interešu izglītības pulciņi ir bezmaksas, pirmsskolas izglītības iestādēs interešu izglītības pulciņu maksa ir jāsedz vecākiem pašiem. Daudzbērnu ģimenēm, kuru bērni Profesionālās ievirzes izglītības programmas apgūst Rīgas profesionālajās izglītības iestādēs pašvaldība apmaksā -  100% apmērā.

Mārupes Mūzikas un mākslas skolā bērni no daudzbērnu ģimenēm mācās bez maksas. Bērniem, kuri apgūst profesionālās ievirzes izglītības programmas, tās ir bezmaksas.

1. Pabalsts daudzbērnu ģimenei ēdināšanas izdevumu samaksai pirmsskolas izglītības iestādē- tiek saglabāts līdz 2021./22.mācību gada beigām kāds bija līdz novadu apvienošanai. Babītes administratīvajā teritorijā 50 % no ēdināšanas izdevumiem, savukārt Mārupes administratīvajā teritorijā tiek izmaksāts pabalsts 40,00 *euro* apmērā mēnesī bērnam no 1,5 gadu vecuma līdz bērns uzsāk apgūt pamatizglītību vispārējās izglītības iestādē.
2. Nekustamā īpašuma nodokļa atlaide virs likuma “Par nekustamā īpašuma nodokli” 5.pantā obligāti noteikto- Mārupes novada pašvaldībā, pamatojoties uz Mārupes novada pašvaldības domes 2021.gada 29.septembra sasitošiem noteikumiem Nr.16/21 ”Nekustamā īpašuma nodokļa atvieglojuma piešķiršanas kārtību Mārupes novadā “ 6.5.punktu- Fiziskai personai, kuras pašas (vai kopā ar laulāto) vai tās laulātā aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību, ir piemērojama 90 % no nodokļa summas par nekustamo īpašumu, kurā deklarēti ne mazāk kā 3 (trīs) bērni.
3. Pabalsts ģimenei sakarā ar bērna piedzimšanu tiek saglabāts iepriekšējā apmērā (400,00 *euro* apmērā, ja abi vecāki ne mazāk kā gadu deklarēti, 200,00 *euro* apmērā, ja viens no vecākiem deklarēts Mārupes administratīvajā teritorijā.
4. Ģimenes asistenta pakalpojums tiek nodrošināts pēc nepieciešamības, izvērtējot sociālo gadījumu.
5. Pabalsts, uzsākot mācību gadu, mācību līdzekļiem tiek piešķirts trūcīgām vai maznodrošinātām ģimenēm.
6. Apmaksāts ēdināšanas pakalpojums vispārējās izglītības iestādēs - Babītes administratīvā teritorijā 50% apmērā, Mārupes administratīvajā teritorijā pašvaldības atbalsts ar mērķi ēdināšanai vispārējās izglītības iestādēs netika sniegts. Tiek maksāts pabalsts daudzbērnu ģimenei 40,00 *euro* apmērā gadā bērnam, kurš iegūst pamata izglītību vispārējās izglītības iestādē (Mārupes novada domes saistošie noteikumi Nr. 17/2019 “Par pašvaldības pabalstu daudzbērnu ģimenēm Mārupes novadā”).
7. Pabalsts sabiedriskā transporta izdevumu samaksai izglītojamajiem- pašvaldība nenodrošina pabalstu sabiedriskajam transportam, ir nodrošināts skolu autobusu tīkls uz skolām un novada profesionālās ievirzes izglītības iestādēm.
8. Pabalsts audžuģimenēm- no 1.janvāra ir paaugstināts ikmēneša pabalsts bērna uzturam 350,00 *euro* apmērā mēnesī un pabalsts apģērba un mīkstā inventāra iegādei bērnam noteikts 50,00 *euro* apmērā mēnesī.

Attālināto mācību laikā tika organizēta pārtikas paku saņemšana, saskaņā ar pašvaldības lēmumu.

Sociālā dienesta vadītāja U.Putniņa

Inga Motivāne, 67149869, inga.motivane@marupe.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU